ddrg/super_eurlex huggingface dataset:
KIRJALLINEN KYSYMYS P-2339/02

esittäjä(t): Hartmut Nassauer (PPE-DE) komissiolle

(22. heinäkuuta 2002)

Aihe: Poliisin alistaminen sotilasoikeudelle Slovakian tasavallassa

Union de Syndicats de Police (UISP), eurooppalainen, 18 kansallisen poliisien ammattiliiton kattojärjestö, on saanut Slovakian tasavallassa toimivalta jäsenorganisaatioltaan tietää, että

Slovakian hallitus suunnittelee kaikkien poliisivoimien alistamista sotilasoikeudelle. Slovakian hallitus perustelee aiettaan toisaalta liikenneonnettomuuksilla, joita poliisit ovat virka-ajan ulkopuolella päihtyneinä ajaessaan aiheuttaneet, ja toisaalta sillä, että Slovakian oikeuslaitos on liian peräänantava ja rankaisee rikoksiin syyllistyneitä poliiseja liian lievästi, ja että tuomioistuimet ovat ylikuormitettuja.

Tietääkö komissio tästä asiasta?

Katsooko komissio, että Slovakian poliisiviranomaisten alistaminen sotilasoikeudelle mainittujen virka-ajan ulkopuolella tehtyjen tekojen perusteella on EU-säädösten tai oikeusvaltion periaatteiden ja erityisesti mielivallan kieltävän määräyksen mukaista?

Mitä mieltä komissio on edellä mainittujen poliiseihin sovellettujen menettelytapojen ja toimenpiteen tavoitteen, varsinaisen oikeuslaitoksen toiminnan parantamisen, välisestä syy-yhteydestä? Onko oikeuslaitoksen toiminnan parantumisen tapahduttava poliisin kustannuksella?

Günter Verheugenin komission puolesta antama vastaus

(22. elokuuta 2002)

Komissio seuraa tarkkaan Slovakian oikeus- ja sisäasioiden, mukaan luettuna oikeusjärjestelmän, alalla toteuttamia toimenpiteitä. Vuoden 2001 määräaikaiskertomuksessa ja liittymiskumppanuudessa komissio painotti, että Slovakiaan olisi luotava tehokas järjestelmä poliisin väärinkäytöksiä koskevien valitusten käsittelemiseksi. Unioni on yhteyksissään Slovakian viranomaisiin korostanut pitävänsä tärkeänä sen varmistamista, että poliisiviranomaiset kunnioittavat ihmisoikeuksia. Tässä yhteydessä komissio toteaa, että Euroopan ihmisoikeussopimuksen 6 artiklassa määrätään periaatteellisesta oikeudesta oikeudenmukaiseen oikeudenkäyntiin, ja että Euroopan ihmisoikeustuomioistuin on toistuvasti vahvistanut, ettei siviilihenkilöiden asioita saa käsitellä sotilastuomioistuimissa.

Saatavilla olevien tietojen mukaan Slovakian hallitus suunnitteli poliisivoimien saattamista sotilastuomioistuinten tuomiovaltaan. Slovakian hallitus aikoi sisällyttää tämän muutoksen maan rikosprosessilain muutosluonnokseen. Komissiolle on kuitenkin ilmoitettu, että hallituksen luonnos ei saanut riittävää tukea Slovakian parlamentilta. Parlamentti hyväksyi kesäkuussa 2002 rikosprosessilain muutoksen hyläten kuitenkin edellä mainitut säännökset.

Komissio on yleisesti sitä mieltä, että huolimatta tietyistä edelleen vaivaavista heikkouksista Slovakia on edistynyt huomattavasti maan oikeuslaitoksen itsenäisyyden ja tehokkuuden vahvistamisessa muun muassa panemalla täytäntöön helmikuussa 2001 hyväksytyn perustuslain muutoksen asiaa koskevat säännökset. Komissio seuraa vastaisuudessakin tarkkaan poliisia koskevien valitusten käsittelyn kehittymistä.
KIRJALLINEN KYSYMYS P-2071/02 esittäjä(t): Carlos Ripoll y Martínez de Bedoya (PPE-DE) komissiolle. Vuoden eurooppalainen alue.



Virallinen lehti nro 092 E , 17/04/2003 s. 0132 - 0132



KIRJALLINEN KYSYMYS P-2071/02 esittäjä(t): Carlos Ripoll y Martínez de Bedoya (PPE-DE) komissiolle (8. heinäkuuta 2002) Aihe: Vuoden eurooppalainen alue Tunteeko komissio vuoden eurooppalainen alue -organisaation? Voiko komissio vahvistaa, onko sillä jotakin yhteistä Euroopan kulttuurikaupunki -instituution kanssa; kulttuurikaupungeistahan Euroopan unionin neuvosto päättää asianomaisen oikeusperustan mukaisesti? Voiko komissio vahvistaa, onko komission puheenjohtaja Romano Prodi tukenut komission nimissä tätä aloitetta tai antanut sille jonkinlaista institutionaalista tukea, ja jos on, niin minkä oikeusperustan nojalla? Voiko komissio vahvistaa, onko Euroopan komission puheenjohtaja Romano Prodi kyseisen organisaation johtohenkilö tai sen kansainvälisen tuomariston jäsen, joka on valinnut Baleaarit ja Karjalan vuoden 2003 eurooppalaisiksi alueiksi? Jos vastaus on kielteinen, niin onko joku toinen komission jäsen tai joku komission virkamies valtuutettu Prodin sijasta tähän tehtävään? Michel Barnier'n komission puolesta antama vastaus (27. syyskuuta 2002) Komissio on tietoinen Vuoden eurooppalainen alue -organisaation olemassaolosta, koska komission puheenjohtaja on saanut kirjeen kyseisen organisaation puheenjohtajalta. Komissio haluaa painottaa, ettei edellä mainitun organisaation ja Euroopan kulttuurikaupungeista tehtävän valinnan välillä ole mitään yhteyttä. Komissio haluaa informoida arvoisaa parlamentin jäsentä, että Vuoden eurooppalainen alue -organisaatio on yksityisoikeudellinen elin, joka ei saa minkäänlaista tukea komissiolta. Eräs aluepolitiikan pääosaston virkamies oli yksityishenkilönä kutsuttu vuoden eurooppalaisesta alueesta päättävän tuomariston jäseneksi. Ainoastaan kolme aluetta (Karjala, Baleaarit, Tonavan alajuoksu) oli jättänyt hakemuksensa. Yksikään näistä kolmesta alueesta ei kuitenkaan täyttänyt organisaation asettamia kriteerejä. Se päätti järjestää uuden hakukierroksen saadakseen riittävästi hakemuksia, jotta valinta voitaisiin tehdä laajemmasta valikoimasta.
KIRJALLINEN KYSYMYS E-2672/02

esittäjä(t): Mary Banotti (PPE-DE) komissiolle

(24. syyskuuta 2002)

Aihe: Autojen vuokraaminen EU:ssa yli 70-vuotiaille

Olen saanut tietää, että yli 70-vuotiaiden Euroopan unionin kansalaisten on vaikea vuokrata autoja Euroopan unionissa. Mitä toimenpiteitä komissio aikoo toteuttaa varmistaakseen, että tällainen syrjintä loppuu välittömästi, ja millaisia mahdollisia seuraamuksia voidaan kohdistaa autovuokraamoihin, jotka jatkavat tätä syrjivää käytäntöä, jos se osoittautuisi EU:n lainsäädännön vastaiseksi?

Anna Diamantopouloun komission puolesta antama vastaus

(28. lokakuuta 2002)

Komissio muistuttaa, että neuvosto hyväksyi 27. marraskuuta 2000 yhdenvertaista kohtelua työssä ja ammatissa koskevista yleisistä puitteista annetun direktiivin 2000/78/EY(1). Direktiivillä kielletään muun muassa ikään perustuva syrjintä, mukaan lukien ikärajojen käyttö, jos käytöllä ei ole puolueettomasti ja järkevästi perusteltavissa olevaa oikeutettua tavoitetta ja jos tavoitteen saavuttamiseksi käytetyt keinot eivät ole asianmukaisia ja tarpeellisia. Jäsenvaltioiden on saatettava direktiivin määräykset osaksi kansallista lainsäädäntöä 2. joulukuuta 2003 mennessä.

Direktiivin aineellinen soveltamisala rajoittuu kuitenkin työllisyyden alalle, eikä siihen kuulu yhdenvertainen kohtelu tavaroiden ja palvelujen saatavuuden osalta, mistä on kyse arvoisan parlamentin jäsenen esiin tuomassa tapauksessa. Kyseisellä direktiivillä tai millään muullakaan yhteisön säädöksellä ei voida estää autovuokraamoita kohtelemasta henkilöitä eri tavalla iän perusteella. Henkilöiden, jotka tuntevat tulleensa syrjityiksi tällaisessa tilanteessa, on haettava asiaan muutosta nykyisen kansallisen lainsäädännön mukaisesti.

(1) EYVL L 303, 2.12.2000.
KIRJALLINEN KYSYMYS E-1883/02 esittäjä(t): Fernando Fernández Martín (PPE-DE) komissiolle. Päiväntasaajan Guinea.



Virallinen lehti nro 092 E , 17/04/2003 s. 0107 - 0107



KIRJALLINEN KYSYMYS E-1883/02 esittäjä(t): Fernando Fernández Martín (PPE-DE) komissiolle (28. kesäkuuta 2002) Aihe: Päiväntasaajan Guinea Voiko komissio kertoa, mitä hankkeita Päiväntasaajan Guineassa rahoitettiin EU:n talousarviosta vuonna 2000? Voiko komissio ilmoittaa, mikä oli kaikkien tälle maalle vuoden 2000 aikana osoitettujen tukien kokonaismäärä? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-1915/02 esittäjä(t): Dorette Corbey (PSE) neuvostolle. Euron käyttöönotto.



Virallinen lehti nro 052 E , 06/03/2003 s. 0113 - 0113



KIRJALLINEN KYSYMYS E-1915/02 esittäjä(t): Dorette Corbey (PSE) neuvostolle (2. heinäkuuta 2002) Aihe: Euron käyttöönotto Eurobarometrin 56 mukaan melkein puolet yhteisön kansalaisista katsovat, että euron käyttöönotto on nostanut tuotteiden hintaa. Alankomaiden kuluttajajärjestön selvityksen mukaan cd-levyjen hinnat nousivat 7,2 prosenttia maaliskuun 2001 ja maaliskuun 2002 välillä. Samaan aikaan ravintola- ja hotellilalla ravintola-aterioiden hinnat ovat nousseet keskimäärin 6,2 prosenttia ja kahviloissa jopa 8,8 prosenttia. Euron käyttöönoton piti johtaa laajempaan avoimuuteen ja vaihtokulujen lakkauttamiseen ja siten alempiin hintoihin. Kansalaisten piti nähdä kesälomien alettua euron käyttöönoton edut ulkomailla, sillä rahaa ei enää euroalueella tarvitse vaihtaa. Koska euron käyttöönotto on johtanut laajaan hintojen nousuun, tämä etu on menetetty. Samanaikaisesti osaa vanhoista seteleistä ei ole palautettu. Tämä on kansallisten pankkien ja siten valtionkassojen etu. 1. Vahvistaako neuvosto, että sillä on poliittinen vastuu kuluttajille annetusta lupauksesta ja että sen on huolehdittava, että euron käyttöönotto on kuluttajille edullista? 2. Mitä mahdollisuuksia neuvosto näkee tämän poliittisen vastuun toteuttamiseksi? Vastaus (5. marraskuuta 2002) Eurosetelien ja -kolikoiden 1. tammikuuta 2002 tapahtuneen käyttöönoton jälkeen ei komissio eikä EKP ole ilmoittanut huomattavasta inflaation noususta. Komissio julkaisi maaliskuussa 2002 selvityksen käteisen eurorahan käyttöönotosta, ja EKP julkaisi huhtikuussa 2002 arvioinnin eurokäteisrahan käyttöönotosta vuonna 2002. Molemmat toimielimet myöntävät kuitenkin, että inflaatio on ylittänyt 2 prosenttia euroalueella tammikuusta 2002 lähtien, mutta katsovat tämän ilmiön johtuvan poikkeustekijöistä, kuten jatkuvat, odottamattoman korkeat energian hinnat sekä elintarvikkeiden väliaikainen hinnanousu, joka johtuu BSE-tautiin ja muihin eläinperäisiin tauteihin liittyvistä elintarvikekriiseistä sekä huonoista sääolosuhteista. Lisäksi neuvosto muistuttaa kysyjää siitä, että euron käyttöönotosta saadaan merkittävää pitkän aikavälin hyötyä.
KIRJALLINEN KYSYMYS E-2164/02 esittäjä(t): Daniel Hannan (PPE-DE) komissiolle. Käyrät banaanit.



Virallinen lehti nro 052 E , 06/03/2003 s. 0132 - 0133



KIRJALLINEN KYSYMYS E-2164/02 esittäjä(t): Daniel Hannan (PPE-DE) komissiolle (18. heinäkuuta 2002) Aihe: Käyrät banaanit Koska kaksi brittiläistä tuomioistuinta vahvisti äskettäin, että banaanien ja kurkkujen käyryyttä koskevia EU-sääntöjä on mahdotonta noudattaa, voisiko komissio ilmoittaa, aikooko se ryhtyä toimiin näiden sääntöjen täytäntöön panemiseksi Yhdistyneessä kuningaskunnassa. Voisiko komissio myös ilmoittaa, miksi komission Lontoon tiedotustoimisto on toistuvasti kieltänyt hedelmien ja vihannesten muotoa koskevien EU-säädösten olemassaolon ja luonnehtinut tällaisia väitteitä kauhukertomuksiksi ja euromyyteiksi? Franz Fischlerin komission puolesta antama vastaus (25. syyskuuta 2002) Useiden hedelmien ja vihannesten ja myös banaanien kaupan pitämistä koskevat vaatimukset vahvistetaan komission asetuksissa, ja ne perustuvat eri foorumeilla kuten Yhdistyneiden Kansakuntien Euroopan talouskomissiossa (ETY/YK) neuvoteltuihin kansainvälisiin sopimuksiin. Komissio on toistuvasti tehnyt tämän tilanteen selväksi Yhdistyneessä kuningaskunnassa muun muassa paikallisen edustustonsa julkaisemissa euromyyttejä koskevissa selvityksissä. Arvoisan parlamentin jäsenen mainitseman 24. kesäkuuta 2002 annetun tuomion osalta komissio haluaisi korostaa, että tuomioistuin ei asettanut kyseenalaiseksi kaupan pitämistä koskevien yhteisön vaatimusten sovellettavuutta Yhdistyneessä kuningaskunnassa, vaan päätös liittyi pikemminkin sen kansallisen säännöksen tulkintaan, jonka nojalla kyseisten vaatimusten noudattamatta jättäminen on rangaistava teko. Tuomioistuin totesi päätelmissään, että kyseistä kansallista säännöstä ei sovelleta sen voimaantulon jälkeen vahvistettuihin yhteisön vaatimuksiin. Komissio seuraa suurella mielenkiinnolla, millä tavoin Ison-Britannian viranomaiset reagoivat tuomioistuimen päätökseen.
KIRJALLINEN KYSYMYS E-2287/02 esittäjä(t): Imelda Read (PSE) komissiolle. Tupakkamainonta.



Virallinen lehti nro 092 E , 17/04/2003 s. 0148 - 0148



KIRJALLINEN KYSYMYS E-2287/02 esittäjä(t): Imelda Read (PSE) komissiolle (25. heinäkuuta 2002) Aihe: Tupakkamainonta Ison-Britannian hallitus antoi 28. maaliskuuta 2002 komissiolle direktiivin 98/34/EY(1) mukaisen ilmoituksen tupakan mainontaa ja myynninedistämistä koskevasta lakiehdotuksesta. Väliaikaisen odotusajan oli määrä umpeutua 1. heinäkuuta 2002. Voiko komissio vahvistaa, että odotusajan pidentämisen syynä on se, että Saksan hallitus vastustaa kyseistä brittiläistä ehdotusta laiksi, jolla kiellettäisiin tupakan mainonta? (1) EYVL L 204, 21.7.1998, s. 37. Erkki Liikasen komission puolesta antama vastaus (22. elokuuta 2002) Komissio tiedottaa arvoisalle parlamentin jäsenelle, että tupakan mainontaa ja myynninedistämistä koskevasta lakiehdotuksesta tehtiin todellakin ilmoitus 28. maaliskuuta 2002 teknisiä standardeja ja määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY mukaisesti. Tämän jälkeen Saksan viranomaiset antoivat 28. kesäkuuta 2002 direktiivin 9 artiklan 2 kohdan mukaisesti niin sanotun yksityiskohtaisen lausunnon. Tämä yksityiskohtainen lausunto pidensi odotusaikaa 30. päivään syyskuuta 2002.
KIRJALLINEN KYSYMYS E-0581/02 esittäjä(t): Professor Sir Neil MacCormick (Verts/ALE) neuvostolle. Maaseudun postipalvelut.



Virallinen lehti nro 052 E , 06/03/2003 s. 0010 - 0010



KIRJALLINEN KYSYMYS E-0581/02 esittäjä(t): Professor Sir Neil MacCormick (Verts/ALE) neuvostolle (5. maaliskuuta 2002) Aihe: Maaseudun postipalvelut Onko neuvosto tietoinen siitä, että maaseutuyhteisöissä pidetään tärkeänä paikallisten postikonttoreiden säilyttämistä, sillä ne toimivat usein myös paikallisina sekatavarakauppoina ja eräänlaisina syrjäkylien keskuksina? Suhtautuuko neuvosto myönteisesti Euroopan parlamentin ehdotukseen postipalvelujen vapauttamisesta ja 150 gramman rajan säilyttämisestä siihen asti, kunnes tehdään perusteellinen tutkimus laajemman palvelujen vapauttamisen toteutettavuudesta? Aikooko neuvosto myös torjua komission lokakuussa 2001 ehdottaman 50 gramman rajan käyttöönoton vuonna 2006, koska sellaisen päätöksen todennäköisistä vaikutuksista yleispalveluihin ja yleiseen tariffien säätämiseen ei ole selvää käsitystä? Vastaus (5. marraskuuta 2002) Mitä tulee ehdotukseen Euroopan parlamentin ja neuvoston direktiiviksi direktiivin 97/67/EY muuttamisesta yhteisön postipalvelujen kilpailulle avaamisen jatkamiseksi, Euroopan parlamentti hyväksyi joitakin toisen käsittelyn tarkistuksia neuvoston yhteiseen kantaan täysistunnossaan 11.14. maaliskuuta 2002. Näissä tarkistuksissa komissiolle lisätään velvollisuus antaa tietoja kahden vuoden välein alan kehityksestä, erityisesti taloudellisista, yhteiskunnallisista sekä työllisyyttä ja teknologiaa koskevista näkökohdista ja palvelujen laadusta. Neuvosto antoi istunnossaan 7. toukokuuta 2002 direktiivin, jolla muutetaan direktiiviä 97/67/EY yhteisön postipalvelujen kilpailulle avaamisen jatkamiseksi hyväksyttyään ensin Euroopan parlamentin toisessa käsittelyssä tekemät tarkistukset. Direktiivin tavoitteena on vapauttaa uusi osuus postipalvelujen markkinoista (20 % joidenkin arvioiden mukaan) 1. tammikuuta 2006 mennessä siten, että samalla säilytetään nykyiset takeet yleispalvelujen tarjoamisesta. Tässä yhteydessä on hyvä huomata, että Euroopan parlamentin pyynnöstä lisätty johdanto-osan kappale 6 ottaa huomioon maaseudun postipalveluiden merkittävän yhteiskunnallisen ja taloudellisen merkityksen myös sikäli, että ne tekevät mahdolliseksi peruspalveluiden verkoston, jota yleinen pääsy televiestintäalan uusiin teknologioihin edellyttää. Komission on määrä esittää 31. joulukuuta 2006 mennessä ehdotus, jonka pohjalta voitaisiin mahdollisesti toteuttaa uusia toimenpiteitä.
KIRJALLINEN KYSYMYS E-2785/02 esittäjä(t): Glyn Ford (PSE) komissiolle. Federal Mogul -yhtiön tehtaan sulkeminen — ilmoitusvelvollisuuden laiminlyönti.



Virallinen lehti nro 052 E , 06/03/2003 s. 0215 - 0216



KIRJALLINEN KYSYMYS E-2785/02 esittäjä(t): Glyn Ford (PSE) komissiolle (3. lokakuuta 2002) Aihe: Federal Mogul -yhtiön tehtaan sulkeminen ilmoitusvelvollisuuden laiminlyönti Tällä hetkellä Lounais-Englannissa Bridgewaterissa toimiva Federal Mogul -yhtiö työllistää 370 henkilöä. 20. elokuuta 2002 yhtiö ilmoitti ilman työntekijöille annettavaa ennakkoilmoitusta sulkevansa tehtaan. Yhtiö aikoo siirtää toimintansa Puolaan ja Turkkiin. Vahvistaako komissio, että tällainen joko paikallisten ammattiyhdistysten tai työntekijöiden kuulematta jättäminen rikkoo selvästi yhteisön lakia? Voiko komissio myös ilmoittaa, aikooko se ryhtyä asianmukaisiin juridisiin toimiin? Anna Diamantopouloun komission puolesta antama vastaus (13. marraskuuta 2002) Komissio muistuttaa, että useissa yhteisön direktiiveissä on säädetty sellaisista työntekijöille suunnatuista tiedottamis- ja kuulemismenettelyistä, joiden soveltamista yrityksen toimipaikan sulkeminen saattaa edellyttää. Tällaisia ovat erityisesti työntekijöiden joukkovähentämistä koskevan jäsenvaltioiden lainsäädännön lähentämisestä 20 päivänä heinäkuuta 1998 annettu neuvoston direktiivi 98/59/EY(1) ja eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä 22 päivänä syyskuuta 1994 annettu neuvoston direktiivi 94/45/EY(2). Asiaa koskevaa yhteisön järjestelmää täydennettiin hiljattain työntekijöille tiedottamista ja heidän kuulemistaan koskevista yleisistä puitteista Euroopan yhteisössä 11 päivänä maaliskuuta 2002 annetulla Euroopan parlamentin ja neuvoston direktiivillä 2002/14/EY(3). Jäsenvaltioiden ei kuitenkaan tarvitse saattaa sitä osaksi kansallista lainsäädäntöään ennen 23 päivää maaliskuuta 2005. Kaksi ensin mainittua direktiiviä on jo saatettu osaksi jäsenvaltioiden kansallista lainsäädäntöä. Toimivaltaisten kansallisten viranomaisten velvollisuutena on soveltaa niitä oikein ja tehokkaasti kulloiseenkin tapaukseen. (1) EYVL L 225, 12.8.1998. (2) EYVL L 254, 30.9.1994. (3) EYVL L 80, 23.3.2002.
KIRJALLINEN KYSYMYS P-2520/02 esittäjä(t): Pietro-Paolo Mennea (PPE-DE) komissiolle. Air Sicilia.



Virallinen lehti nro 052 E , 06/03/2003 s. 0182 - 0183



KIRJALLINEN KYSYMYS P-2520/02 esittäjä(t): Pietro-Paolo Mennea (PPE-DE) komissiolle (4. syyskuuta 2002) Aihe: Air Sicilia Italian lehdistön kirjoitusten ja kansalaisten tekemistä valitusten mukaan lentoyhtiö Air Sicilia, joka operoi Italian alueella, on monissa olosuhteissa joutunut peruuttamaan lentoja. Se ylenkatsoo näin asiakkaitaan, jotka odottavat yhä korvausta. Asiakkaat ovat joutuneet huonon palvelun kohteeksi ja odottavat korvauksia, mahdollisesti turhaan. On selvää, että matkustajien perusoikeuksia, joita kaikkien ilmailualan yritysten ja siis myös kyseisen lentoyhtiön tulisi noudattaa, on loukattu. Lehtikirjoitusten mukaan on myös ilmennyt, että tämä lentoyhtiö on taloudellisissa vaikeuksissa ja että se ei pysty täyttämään velvollisuuksiaan asiakkaitaan ja henkilöstöään, jotka eivät ole saaneet palkkaa moneen kuukauteen, kohtaan. Samaan aikaan yrityksen omistajat operoivat käyttäen muita yritysnimiä. Onko tämä tilanne todellinen? Rikotaanko tässä Euroopan kansalaisten oikeuksia? Voiko komissio toimia niiden henkilöiden hyväksi, jotka ovat joutuneet kärsimään tästä tilanteesta? Loyola de Palacion komission puolesta antama vastaus (8. lokakuuta 2002) Kysymyksessä esitettyjen tietojen perusteella näyttäisi siltä, ettei Air Sicilia pysty täyttämään taloudellisia velvoitteitaan asiakkaitaan kohtaan. Komissiolla ei ole toistaiseksi käytettävissään yksityiskohtaisia tietoja asiasta. Lentomatkustajien oikeuksia koskevaa yhteisön lainsäädäntöä ei sovelleta kysymyksessä kuvattuun tilanteeseen, vaan siinä olisi sovellettava ensisijaisesti kansallista lainsäädäntöä, jonka noudattamisesta ovat vastuussa kansalliset viranomaiset ja tuomioistuimet. Komissio aikoo kuitenkin pyytää Italian viranomaisilta lisätietoja asiasta yhteisön lentoliikenteen harjoittajien toimiluvista 23. heinäkuuta 1992 annetun neuvoston asetuksen (EY) N:o 2407/92(1) 5 artiklan 5 kohdan nojalla. Kyseisessä kohdassa vahvistetaan, että liikenneluvan ja lentoyhtiön taloudellisen tilanteen välillä on yhteys. Komissio seuraa tarkkaan taloudellista tilannetta lentoliikenteen alalla ja harkitsee aloitteiden toteuttamista matkustajien suojelemiseksi, mikäli palvelujen huomattava heikentyminen voisi uhata matkustajien oikeuksia. (1) EYVL L 240, 24.8.1992.
KIRJALLINEN KYSYMYS E-0539/02 esittäjä(t): Stavros Xarchakos (PPE-DE) komissiolle. Komission jäsenten rooli.



Virallinen lehti nro 309 E , 12/12/2002 s. 0026 - 0027



KIRJALLINEN KYSYMYS E-0539/02 esittäjä(t): Stavros Xarchakos (PPE-DE) komissiolle (27. helmikuuta 2002) Aihe: Komission jäsenten rooli Komission jäsen Anna Diamantopoulou osallistui viime viikolla hallituspuolue Pasokin nuoriso-osaston kokoukseen ja hyökkäsi voimakkaasti ja terävin lausunnoin tiettyjä Kreikan tiede- ja kulttuuripiirien edustajia vastaan, jotka olivat kritisoineet hänen mielipiteitään englannin kielen nostamisesta Kreikan toiseksi viralliseksi kieleksi. Arvoisan komission jäsenen lausuntojen tyyli ja hyökkäävyys herätti Kreikassa runsaasti arvostelua ja kysymyksiä siitä, voivatko komission jäsenet osallistua puolueiden järjestämiin juhliin, hyökätä kärkevästi henkilöitä vastaan, jotka ovat heidän kanssaan eri mieltä, ja sekaantua siten maansa poliittiseen elämään. On muistettava, että Diamantopoulou hyökkäsi lausunnoillaan kuusi kuukautta sitten myös Ateenan arkkipiispaa Hristodouloua vastaan, jolla oli erimielisyyksiä maan hallituksen kanssa henkilötodistuksista ja kansalaisten oikeuksien suojelusta. Mainittakoon, että tämä kysymys ei liity mitenkään Diamantopouloun vastuualueeseen, joka on EU:n sosiaalipolitiikka ja jonka tulevaisuus ja tehokkuus herättää perusteltuja kysymyksiä jäsenvaltioissa, koska komissio arvioi äskettäin, että tavoitteeksi asetetun EU:n täystyöllisyyden saavuttamiseksi on luotava 20 miljoonaa lisätyöpaikkaa (joista 11 miljoonaa naisille). Mikä on komission kanta komission jäsenten puuttumiseen puolueiden vastakkainasetteluun jäsenvaltioissa? Miten komissio suhtautuu Diamantopouloun kärkeviin kannanottoihin, jotka ovat kohdistuneet yleisesti arvostettuihin ja demokraattisesti edistyksellisiin saavutuksiin yltäneisiin tiede- ja kulttuuripiirien edustajiin (kuten filologi Sarantos Kargakosiin) syyttäen heitä kansalliskiihkoilijoiksi? Onko tämä kärkevyys sopusoinnussa Euroopan komission tavoitteleman maltillisen tyylin ja laadukkaan politiikan harjoittamisen kanssa? Romano Prodin komission puolesta antama vastaus (4. huhtikuuta 2002) Kuten komissio on parlamentin jäsenten kirjallisiin ja suullisiin kysymyksiin vastatessaan useita kertoja muistuttanut, komission jäsenet ovat poliitikkoja, jotka toimivat poliittisessa tehtävässä ja joilla tehtävänsä velvoitteet muistaen on edelleen oikeus ilmaista riippumattomasti ja omalla vastuullaan omia henkilökohtaisia mielipiteitään. Komission jäsenten toimintasääntöjen mukaan komissaarit voivat olla puolueiden tai ammattijärjestöjen aktiivijäseniä, kunhan heidän toimintansa niissä ei rajoita heidän tehtävienhoitoaan komissiossa.